Ρωγοί Αχαΐας

Οι ΡωγοίΗ παλαιότερη γραφή «Ρωγοί» διορθώθηκε σε «Ρογοί» στις 16/10/1940. Βλ. α) Ε.Ε.Τ.Α.Α. - Διοικητικές μεταβολές Ρογών Αχαΐας. eetaa.gr. Ανακτήθηκε: 11/9/2021, β) ΚΕΔΚΕ-ΕΕΤΑΑ, Λεξικό, τ.Β΄, σελ. 583. Με το ΦΕΚ 158 Α΄ της 6ης Σεπτεμβρίου 2021, σύμφωνα με το Προεδρικό Διάταγμα 69, μετονομάστηκε εκ νέου σε «Ρωγοί», όπως αντίστοιχα και η ομώνυμη Τοπική Κοινότητα. Βλ. Ε.Ε.Τ.Α.Α. - Διοικητικές μεταβολές Ρογών Αχαΐας. eetaa.gr. Ανακτήθηκε: 11/9/2021. Δείτε επίσης σχετικά και στη συζήτηση του λήμματος (με την γραφή με «ο»). είναι ορεινό χωριό του Νομού Αχαΐας, αποτελούν Τοπική Κοινότητα του «Καλλικρατικού» Δήμου Καλαβρύτων και ο πληθυσμός τους σύμφωνα με την εθνική απογραφή του 2021εθνική απογραφή του 2021 ανέρχεται σε 49 κάτοικους. Με την τέως διοικητική μεταρρύθμιση της Ελλάδας βάσει του Σχεδίου «Καποδίστριας» αποτέλεσε δημοτικό διαμέρισμα του Δήμου Καλαβρύτων (1997-2010) ενώ παλαιότερα υπήρξε Κοινότητα (1912-1997).

Τοποθεσία
Οι Ρωγοί είναι χτισμένοι στις πλαγιές του όρους Κερύνειο σε υψόμετρο περίπου 1.050 μέτρων και αποτελεί έναν από τους πιο ορεινούς οικισμούς της Αχαΐας. Βρίσκονται βορειοανατολικά των Καλαβρύτων σε απόσταση 10 χιλιομέτρων οδικώς από αυτά, καθώς και εγγύς αλλά και ενδιάμεσα της Κερπινής και της Ζαχλωρούς.

Λοιπά στοιχεία
Οι Ρωγοί έχουν χαρακτηριστεί επίσημα ως μαρτυρικό χωριό. Ο ενοριακός ναός του χωριού είναι αφιερωμένος στην Αγία Βαρβάρα και γιορτάζει κάθε χρόνο στις 4 Δεκεμβρίου.

Από κατοίκους των Ρωγών αποικίστηκε το σημερινό χωριό Ροΐτικα (Ρογίτικα) στην ευρύτερη περιοχή των Πατρών, γεγονός το οποίο μαρτυρά και η ονομασία του.

Δείτε επίσης
 Ροΐτικα Αχαΐας

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2021 που αφορούν στο Μόνιμο Πληθυσμό της Χώρας, Ελληνική Στατιστική Αρχή, https://www.statistics.gr/el/2021-census-pop-hous).
 Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Ρογών Αχαΐας. eetaa.gr. Ανακτήθηκε: 11/9/2021.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων